CELEX: 31990R3291
Language: el
Date: 1990-11-15 00:00:00
Title: Κανονισμός (ΕΟΚ) αριθ. 3291/90 της Επιτροπής της 15ης Νοεμβρίου 1990 για την τροποποίηση του κανονισμού (ΕΟΚ) αριθ. 1000/90 σχετικά με τη συνέχιση δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων

Avis juridique important

|

31990R3291

Κανονισμός (ΕΟΚ) αριθ. 3291/90 της Επιτροπής της 15ης Νοεμβρίου 1990 για την τροποποίηση του κανονισμού (ΕΟΚ) αριθ. 1000/90 σχετικά με τη συνέχιση δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 317 της 16/11/1990 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3291/90 ΤΗΣ ΕΠΙΤΡΟΠΗΣ  της 15ης Νοεμβρίου 1990  για την τροποποίηση του κανονισμού (ΕΟΚ) αριθ. 1000/90 σχετικά με τη συνέχιση των δράσεων προωθήσεως και διαφημίσεως στο τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 δχετικά με την εισφορά συνυπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1181/90 (2), και ιδίως το άρθρο 4,  Εκτιμώντας:  ότι το άρθρο 5 παράγραφος 4 του κανονισμού (ΕΟΚ) αριθ. 1000/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2636/90 (4), προβλέπει ότι, όταν πρόκειται για συνέχιση της εφαρμογής μέτρων σε κοινοτική κλίμακα, η Επιτροπή καταρτίζει τον κατάλογο των προτάσεων που επιλέγονται για χρηματοδότηση μόνο βάσει υποβολής της εκθέσεως ολοκληρώσεως της εφαρμογής των προηγουμένων μέτρων· ότι οι αρμόδιοι οργανισμοί συνάπτουν τις συμβάσεις με τους ενδιαφερόμενους πριν από την 1η Ιανουαρίου 1991· ότι είναι αναγκαίο να μεταφερθεί η προθεσμία αυτή, δεδομένου ότι οι προτάσεις αυτές απαιτούν μία σε μεγαλύτερο βάθος εξέταση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 παράγραφος 4 του κανονισμού (ΕΟΚ) αριθ. 1000/90, η ημερομηνία «1η Ιανουαρίου 1991», αντικαθίσταται από την ημερομηνία «1η Μαρτίου 1991».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Νοεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 119 της 11. 5. 1990, σ. 25.  (3) ΕΕ αριθ. L 101 της 21. 4. 1990, σ. 22.  (4) ΕΕ αριθ. L 251 της 14. 9. 1990, σ. 8.